**ΕΝΟΤΗΤΑ 30**

**Η Ελλάδα και τα Βαλκάνια αμέσως μετά τους βαλκανικούς πολέμους.**

**\_ Η Συνθήκη του Βουκουρεστίου (28 Ιουλίου 1913)**

◉ Η Ελλάδα εξασφάλισε το μεγαλύτερο μέρος της Μακεδονίας, τη νότια Ήπειρο, σημαντικά νησιά στο ΒΑ Αιγαίο (Θάσος, Σαμοθράκη, Λήμνος, Λέσβος, Χίος, Σάμος, Ικαρία) και την Κρήτη. Τα εδάφη αυτά ονομάστηκαν Νέες Χώρες.

◉ Η Βουλγαρία πήρε το μεγαλύτερο μέρος της Δ. Θράκης.

◉ Η Οθωμανική Αυτοκρατορία ανέκτησε την Α. Θράκη.

◉ Τα Δωδεκάνησα παρέμειναν υπό ιταλικό έλεγχο.

◉ **4 Δεκεμβρίου 1913 (Πρωτόκολλο της Φλωρεντίας):** η Β. Ήπειρος, ελληνόφωνη περιοχή, παραχωρήθηκε στην Αλβανία.

**\_ Συνέπειες Προσάρτησης Νέων Χωρών**

◉ Κάποιες πόλεις των Νέων Χωρών ήταν ακμαία πολιτιστικά κέντρα (Θεσ/νίκη, Ιωάννινα, Καβάλα, Μυτιλήνη, Χίος, Ηράκλειο).

◉ Το ελληνικό κράτος έπρεπε να αφομοιώσει τους νέους πληθυσμούς, οι μουσουλμάνοι και οι Σλάβοι, που κατείχαν γαίες, καθώς και οι Εβραίοι, που ασχολούνταν με το εμπόριο, αρχικά αντιμετώπισαν με καχυποψία το ελληνικό κράτος.

◉ Αναγνωρίστηκαν τα εργατικά σωματεία.

◉ Θεσπίστηκαν μέτρα για την ασφάλιση των εργαζομένων και την καθιέρωση της οκτάωρης εργασίας.

◉ Ιδρύθηκαν αγροτικοί συνεταιρισμοί.

**\_ Άλλα Γεγονότα (που επέτειναν την επερχόμενη κρίση)**

◉ Άρνηση του Σουλτάνου να αναγνωρίσει την ελληνική κυριαρχία στα νησιά του ΒΑ Αιγαίου.

◉ Ιταλική κατοχή των Δωδεκανήσων.

◉ Πυκνοί ελληνικοί πληθυσμοί στη Β. Ήπειρο, στη Θράκη και στη Μ. Ασία.